આ પ્રોજેકટ માટે માર્ગદર્શન અને નાણાકિય સહાય મેળવવા માટે સ્ત્રીઓએ સોશિયલ સેન્ટર ફોર રૂરલ ઇનિશિયેટિવ એન્ડ એડવાન્સમેન્ટ (એસસીઆરઆઇએ)નો સંપર્ક કર્યો. એસસીઆરઆઇએ દ્વારા સહમતી આપવામાં આવી અને સ્ત્રીઓને કહેવામાં આવ્યું કે, નાણાકિય ફંડનો થોડો હિસ્સો તેઓ ગામમાંથી એકત્ર કરે. જોહાદને ફરીથી બનાવવા માટે ગામમાંથી રૂ. 31,950 એકત્ર કરવામાં આવ્યા જ્યારે બાકીનો ખર્ચ એસસીઆરઆઇએ દ્વારા આપવામાં આવ્યો. પ્રોજેક્ટના વિસ્તરણ માટે સ્ત્રીઓ જાતે હાર્ડવેરની દુકાને જઇને તે માટે જરૂરી સામાન લઇ આવી ને જરૂર પડ્યે ભાવને વ્યાજબી પણ કરાવ્યા. આ ઉપરાંત શ્રમદાન દ્વારા પણ તેઓએ ચૂકવણી કરી. આ પ્રોજેક્ટનો કુલ ખર્ચ રૂ. 73,950 થયો અને એસસીઆરઆઇએ દ્વારા બાકી રહેલો રૂ. 42,000નો ખર્ચ કરવામાં આવ્યો, પ્રોજેક્ટનું કામ માર્ચ-2009માં પૂરું કરવામાં આવ્યું.